גאדג'ט היום: מקלדת במבוק - וואלה! TECH
גאדג'ט היום: מקלדת במבוק
המקלדת הירוקה הראשונה לא עשויה מפלסטיק, אלא מבמבוק מתכלה. יש לה גם סוללה נטענת - כך שאיתה לא תזיקו לסביבה
אסף לבנון יום ראשון, 20 במאי 2012, 09:48
מתרגלים לטאץ' המיוחד. מקלדת הבמבוק (צילום: האתר הרשמי)
מאז ומתמיד אנחנו רגילים למקלדות פלסטיק. אבל מסתבר שהן לא חייבות להיות עשויות דווקא מהחומר הבלתי ידידותי לסביבה הזה. המשתמשים הירוקים, למשל, צריכים להכיר את מקלדת iZen  שנעשתה עם מודעות לאיכות הסביבה.
בתור התחלה  מקלדת הבלוטות' הזאת לא עשויה מפלסטיק. 92% ממנה עשוי מעץ במבוק, שגולף בעבודת יד. היתרון בכך הוא שמדובר בחומר מתכלה. חוץ מזה היא משתמש בסוללת לית'יום נטענת, מה שאומר שגם לא תזיקו לסביבה עם החלפת סוללות בלתי נגמרת.
סביר להניח שלוקח קצת זמן להתרגל לתחושת ההקלדה על עץ במקום על פלסטיק  אבל מתרגלים, כנראה.
המקלדת בנויה עבור מוצרי אפל, (המטען שלה, למשל, הוא אותו אחד של האייפון והאייפד), אבל כנראה שתעבוד גם עם מחשבים אחרים. המחיר שלה: 99 דולר. יקר להיות ירוק.
- מקלדת קונטרסט
- מקלדת לגיימינג ולסמארטפון